
КIасэ Динэ Чэмал и пхъур Къэбэрдей-Балъкъэр Республикэм
Къэзыпщытэ-къэзыбж и палатэм и унафэщIу гъэувыным и IуэхукIэ
Къэбэрдей-Балъкъэр Республикэм и Парламентым и Унафэ
Къэбэрдей-Балъкъэр Республикэм и Конституцэм и 100-нэ статьям и 1-нэ Iыхьэм и «л» пунктым, «Къэбэрдей-Балъкъэр Республикэм Къэзыпщытэ-къэзыбж и палатэм и IуэхукIэ» Къэбэрдей-Балъкъэр Республикэм и Законым и 5-нэ статьям и 1-нэ Iыхьэм япкъ иткIэ, Къэбэрдей-Балъкъэр Республикэм и Парламентым унафэ ещI:
1. Къэбэрдей-Балъкъэр Республикэм Къэзыпщытэ-къэзыбж и палатэм и унафэщIу илъэсих пIалъэкIэ гъэувын КIасэ Динэ Чэмал и пхъур.
2. Мы Унафэм къару егъуэт къыщащта махуэм щегъэжьауэ.
Къэбэрдей-Балъкъэр Республикэм и
Парламентым и УнафэщI Егоровэ Татьянэ
Налшык къалэ
2016 гъэм жэпуэгъуэм и 27-м
№545-ПП
Къэбэрдей-Балъкъэр Республикэм Къэзыпщытэ-къэзыбж и палатэм и унафэщI КIасэ Динэ
Республикэм законхэр къыдэзыгъэкI и органым 2016 гъэм жэпуэгъуэм и 27-м иригъэкIуэкIа зэIущIэм Къэбэрдей-Балъкъэр Республикэм и Конституцэм и 100-нэ статьям и 1-нэ Iыхьэм и «л» пунктым, «Къэбэрдей-Балъкъэр Республикэм Къэзыпщытэ-къэзыбж и палатэм и IуэхукIэ» Къэбэрдей-Балъкъэр Республикэм и Законым и 5-нэ статьям и 1-нэ Iыхьэм япкъ иткIэ, Къэбэрдей-Балъкъэр Республикэм Къэзыпщытэ-къэзыбж и палатэм и унафэщIу илъэсих пIалъэкIэ щагъэуващ КIасэ Динэ Чэмал и пхъур.
КIасэ Д. Ч. Къэбэрдей-Балъкъэр Республикэм щыщ Налшык къалэм 1962 гъэм къыщалъхуащ. Москва цIыхубэ хозяйствэмкIэ дэт институтыр, Плеханов Г. В. и цIэр зезыхьэр, «сатумрэ мылъку-техническэ къызэгъэпэщыныгъэмрэ я бухгалтер учёт» IэщIагъэмкIэ къиухащ. 1983 гъэм щегъэжьауэ 1987 гъэм нэсыху КъБАССР-м Мылъку-техническэ къызэгъэпэщыныгъэмкIэ и къэрал комитетым и бухгалтер нэхъыщхьэм и къуэдзэу, 1987 гъэм и фокIадэ мазэм щегъэжьауэ 1993 гъэм и мазаем нэсыху «Севкавагропром АСУ» Кавказ Ищхъэрэ проект-технологие зэгухьэныгъэм и бухгалтер нэхъыщхьэу, 1993 гъэм и мазаем щегъэжьауэ 2007 гъэм и жэпуэгъуэм нэсыху Къэбэрдей-Балъкъэр таможнэм и бухгалтер нэхъыщхьэу, 2007 гъэм и жэпуэгъуэм щегъэжьауэ 2014 гъэм и щIышылэм нэсыху Минераловодскэ таможнэм и Къэбэрдей-Балъкъэр таможнэ постым тылыр къызэгъэпэщынымкIэ и къудамэм и унафэщIу лэжьащ. 2014 гъэм и щIышылэм щегъэжьауэ иджыри къэс Налшык къалэ округым и щIыналъэ администрацэм и Iэтащхьэм и къуэдзэу — финансхэмкIэ департаментым и унафэщIу щытащ.
Къэбэрдей-Балъкъэр Республикэм и ЩIыхь тхылъыр 2016 гъэм къратащ.
КъБР-м и Парламентым и пресс-IуэхущIапIэ.
